Keewwata xiqqaa 1 irratti hundaawuun Biyyoonni Waliigaltee fudhatan shan beekkamummaa isaanii yoo ibsan seeroonni keewwata kanaa dirqisiisaa ni ta'an. Beekkamummaan kun Barreessa Muummicha Dhaabbata Mootummootaa Gamtoomanii bira taa'a. Barreessaan Muummichi gama isaatiin gara Biyyoota Waliigaltee kana mallatteessanii kaneen birootti raabsa. Beekkamummaan kun xalayaa Barreessa Muummicha Mootummoota Gamtoomaniitti dhihaachuun kaafamuu ni dandaha. Hojiin beekkamummaa kaasuu akaakuu akkanaa kuni Keewwatuma kanarratti hundaawuun dhimma adeeminsa qulqulleessuurratti argamu hin gufachiisu. Gaaffiin beekkamummaa kaasuu tan biyyi eerame kun kaasu harka Barreessa Muummicha Mootummootaa Gamtoomanii eega seentee booda xalayaa beekkamummaa kennuu ilaalu lammata yoo erguu baate nama dhuunfaarraa ykn bakka bu'aa isaarraa himanni Koree kanaaf dhihaatu fudhatamummaa hin qabaatu.